Veiligheidswagte tydens transitorooftog beseer | Maroela Media
Kol. Sabata Mokgwabone, woordvoerder van die polisie, het gesê die gewapende mans wou die transitovoertuig beroof wat van Rustenburg na Brits op pad was.
"Die voertuig was op die pad toe 'n getal verdagtes in twee voertuie, 'n blou Range Rover en 'n wit Volkswagen GTI sonder nommerplate, op hulle geskiet het," het hy gesê. "Die bestuurder het beheer verloor oor die transitovoertuig. Volgens inligting het die gewapende mans uit hul motors gespring en op die G4S-voertuig geskiet."
Hulle het egter van die toneel gevlug sonder om enige kontant te vat.
"Twee veiligheidswagte is beseer. Hulle is na 'n hospitaal gehaas vir behandeling," het Mokgwabone bygevoeg.
Niemand is nog in verband met die voorval in hegtenis geneem nie. Die polisie ondersoek 'n saak van poging tot roof en poging tot moord.
Hierdie ouens moet beter bewapen word tespyte van inside jobs moet daar n spesifieke wag aangestel word wat 24\7 aangestel word wat enigeiets wat verdag lyk skiet en raak skiet kersfees is om die draai en geld is min